අගමැති දි. මු. ජයරත්න මහතා දහඅටවන ආණ්ඩුක්‍රම ව්‍යවස්ථා සංශෝධන පනත් කෙටුම්පත පාර්ලිමේන්තුවට ඉදිරිපත් කළ අවස්ථාවේ නැඟී සිටි සුමන්දිරන් මහතා රීති ප්‍රශ්නයක් මතු කෙළේය.පනත් කෙටුම්පත පළාත් සභාවලට ඉදිරිපත් කළයුතු බව ආණ්ඩුක්‍රම ව්‍යවස්ථාවෙහි දැක්වෙන්නේ යැයිද එහෙත් එසේ සිදු වී නැති හෙයින් විශේෂ බහුතරයකින් සම්මත කළද නීත්‍යානුකූල නොවන්නේ යැයිද මන්ත්‍රීවරයා පැවැසුවේය.සභානායක වාරිමාර්ග හා ජල කළමනාකරණ ඇමැති නිමල් සිරිපාල ද සිල්වා මහතා එහිදී යෝජිත ව්‍යවස්ථා සංශෝධනයෙහි පිටපත් පාර්ලිමේන්තු පක්ෂ නායක රැස්වීමේදී පක්ෂ නායකයන්ට ලබාදුන් බවත් ශ්‍රේෂ්ඨාධිකරණය හමුවේ මේ කරුණු ඉදිරිපත් කළ යුතුව තිබුණත් එසේ නොකළ අතර එක්සත් ජාතික පක්ෂය ශ්‍රේෂ්ඨාධිකරණයට නොගිය බවත් පැවැසුවේය.පනත් කෙටුම්පත පසුදින එනම් අද (8) විවාද කොට සම්මත කර ගන්නා බව ආණ්ඩු පක්ෂ මන්ත්‍රීවරු විපක්ෂයට අවධාරණයෙන් පැවැසූහ..